তিন মেট্রোপথ উদ্বোধন, কলকাতা সফরের আগে উন্নয়ন বার্তা দিয়ে বাংলায় পোস্ট মোদির

কলকাতা: আগামিকাল শুক্রবার তিনটি নয়া রুটে মেট্রোর (Kolkata Metro) উদ্বোধন করবেন প্রধানমন্ত্রী নরেন্দ্র মোদি (PM Narendra Modi)। এই তিন মেট্রো রুটের (Modi Inaugurat Metro Projects) উদ্বোধনের সঙ্গে সঙ্গে শহরের যোগাযোগ ব্যবস্থা উন্নতির পথে আরও একধাপ এগোবে। বঙ্গ সফরের আগে প্রধানমন্ত্রী এক্স হ্যান্ডলে পোস্ট করে লেখেন আসন্ন সফর নিয়ে উন্নয়নের বার্তা দিলেন তিনি। উন্নয়নের বার্তার দেওয়ার সঙ্গে পোস্টে তৃণমূলকেও নিশানা করেছেন মোদি। তাঁর দাবি, বাংলা পরিবর্তনের অপেক্ষায়, বিজেপির ক্ষমতায় আসার অপেক্ষা করছেন বঙ্গবাসী। তার কারণ, বিজেপির উন্নয়নযজ্ঞের সুফল পেতে আগ্রহী সকলে। বিশেষত যেখানে বাংলার জন্য উন্নয়ন চালিয়ে যাচ্ছে বিজেপি।

বৃহস্পতিবার প্রধানমন্ত্রী মোদি নিজের এক্স হ্যান্ডল পোস্টে লিখেছেন, ”আগামীকাল,২২শে আগষ্ট, আমি বিহার ও পশ্চিমবঙ্গ এই দুই রাজ্যের উন্নয়নের সহায়ক নানা অনুষ্ঠানে অংশগ্রহণ করতে যাবো । এই প্রকল্পগুলি ব্যবসা, যোগাযোগ ব্যবস্থা এবং জীবনযাত্রার স্বাচ্ছন্দ্য বৃদ্ধিতে সহায়ক হবে। তিনি আরও লেখেন, কলকাতার মানুষের কাছে আসাটা সবসময় বাড়তি আনন্দের বিষয়। এই শহরের উন্নয়নে আমরা বরাবর বদ্ধপরিকর। এর ফলে বিমানবন্দর থেকে সবদিকের যোগাযোগ ব্যবস্থা আরও মসৃণ হবে। পাশাপাশি তথ্য-প্রযুক্তি কেন্দ্রগুলিরও যোগাযোগও আরও ভাল হবে।”

প্রধানমন্ত্রী নরেন্দ্র মোদী নিজে উপস্থিত থেকে এই নতুন রুটগুলির উদ্বোধন করবেন।
বিকেল ৪টে ৫ মিনিট: কলকাতা বিমানবন্দরে পৌঁছবেন প্রধানমন্ত্রী। ৪টে ১০ মিনিট: সড়কপথে প্রধানমন্ত্রী রওনা হবেন যশোহর রোড মেট্রো স্টেশনের উদ্দেশে। ৪টে ১৫ মিনিট: মেট্রোর নতুন তিনটি রুটের উদ্বোধন। মেট্রো চেপে প্রধানমন্ত্রী নোয়াপাড়া থেকে বিমানবন্দরের উদ্দেশে রওনা হবেন, তার পরে ৪টে ৩৫ মিনিটে যশোহর রোড মেট্রো স্টেশনে তিনি ফিরে আসবেন। সেখান থেকে সড়কপথে প্রধানমন্ত্রী রওনা হবেন দমদম সেন্ট্রাল জেল মাঠের দিকে। সেখানে প্রশাসনিক মঞ্চ থেকে ৪টে ৪৫ মিনিটে শুরু করে ৫টা ১৫ মিনিট পর্যন্ত তিনি কয়েকটি সরকারি প্রকল্পের উদ্বোধন করবেন।

২২ অগস্ট নিউ গড়িয়া-বিমানবন্দর রুটের রুবি-বেলেঘাটা অংশ, ইস্ট-ওয়েস্ট মেট্রোর এসপ্ল‌্যানেড-শিয়ালদা অংশ, নোয়াপাড়া-বিমানবন্দরের মধ্যে মেট্রোর পরিষেবার উদ্বোধন করবেন নরেন্দ্র মোদি। এই আবহে চলছে শেষ মুহূর্তের প্রস্তুতি। গড়িয়া-বিমানবন্দর রুটের রুবি-বেলেঘাটা অংশে আছে পাঁচটি স্টেশন রয়েছে। নিউ গড়িয়া থেকে বেলেঘাটা পর্যন্ত রুটটি চালু হয়ে গেলে এই লাইনেও যাত্রীসংখ‌্যা অনেকটাই বাড়বে বলে মনে করা হচ্ছে। এদিকে শিয়ালদা-এসপ্ল্যানেড মেট্রোর সঙ্গে জুড়ে গেলে প্রথমবারের মতো পুরো যাত্রাপথে ছুটবে ইস্ট-ওয়েস্ট মেট্রো। এই আবহে হাওড়া ময়দান থেকে একেবারে সল্টলেক সেক্টর ফাইভ পর্যন্ত যাওয়া যাবে। এদিকে নোয়াপাড়া থেকে ইয়েলো লাইনের মেট্রো দমদম ক্যানটনমেন্ট হয়ে এয়ারপোর্টে পৌঁছবে।

It is always a delight to be among the people of Kolkata, a city whose development we are greatly committed to. Tomorrow’s programmes in the city are mainly focussed on connectivity. The metro services, which will be flagged off, include Noapara–Jai Hind Bimanbandar,… pic.twitter.com/TllICNkwO6

— Narendra Modi (@narendramodi) August 21, 2025

উল্লেখ্য, আগামী বছরেই বিধানসভা নির্বাচন। মাস তিনেকের মধ্যে এই নিয়ে তিনবার পশ্চিমবঙ্গ সফরে আসছেন প্রধানমন্ত্রী নরেন্দ্র মোদি। শেষ দু’টি সফরের মতো এ বারও প্রথমে প্রশাসনিক সভা, তার পরে রাজনৈতিক। এ বার প্রশাসনিক কর্মসূচি থেকে একাধিক বড় প্রকল্পের উদ্বোধনের কথা থাকলেও প্রায় সব শিবিরেই কৌতূহল তুলনায় বেশি মোদির রাজনৈতিক কর্মসূচি ঘিরে। তাই শুক্রবার দমদম সেন্ট্রাল জেল ময়দানের রাজনৈতিক সমাবেশের মঞ্চ থেকে মোদি কী বলবেন, কোন কোন আশ্বাসবাণী শোনাবেন, তা শোনার আগ্রহ বাড়ছে।

আগামীকাল,২২শে আগষ্ট, আমি বিহার ও পশ্চিমবঙ্গ এই দুই রাজ্যের উন্নয়নের সহায়ক নানা অনুষ্ঠানে অংশগ্রহণ করতে যাবো । এই প্রকল্পগুলি ব্যবসা, যোগাযোগ ব্যবস্থা এবং জীবনযাত্রার স্বাচ্ছন্দ্য বৃদ্ধিতে সহায়ক হবে।https://t.co/OV5XGgX08G

— Narendra Modi (@narendramodi) August 21, 2025